

# **Р Е П У Б Л И К А С Р П С К А**

## **МИНИСТАРСТВО ПРОСВЈЕТЕ И КУЛТУРЕ**

##### **РЕПУБЛИЧКИ ПЕДАГОШКИ ЗАВОД**

*Милоша Обилића 39 Бањалука, Тел/факс 051/430-110, 430-100; e-mail:* [*pedagoski.zavod@rpz-rs.org*](mailto:pedagoski.zavod@rpz-rs.org)

***Датум:*** *29.08.2018. године*

**ИЗВЈЕШТАЈ О ГРУПНОМ САВЈЕТОДАВНО-ИНСТРУКТИВНОМ РАДУ**

**ЗА НАСТАВНИКЕ ИНФОРМАТИКЕ**

**АВГУСТ 2018. ГОДИНЕ**

Инспектор – просвјетни савјетник за информaтику

Александра Станковић

У складу сa Годишњим програмом рада Републичког педагошког завода инспектор-просвјетни савјетник за информатику Александра Станковић, је у периоду од 15. до 23. августа 2018. године на непосредан начин реализовала групни савјетодавно-инструктивни рад за наставнике информатике основних и средњих школа у Републици Српској.

Сaвјетовање је организовано у 5 општина, на 5 локација (Приједор, Бањалука, Добој, Зворник и Источно Сарајево) у 15 група. Савјетовање је трајало 5 дана, тако да су сваког дана реализоване три групе.

Савјетовања су реализована према плану датом у Табели1.

|  |  |  |  |  |
| --- | --- | --- | --- | --- |
| **Табела 1** | | | | |
| **Датум:** | **Вријеме:** | **Мјесто** | **Школа домаћин** | **Учесници** |
| 15.08. | 900 - 1030 | Приједор | Електротехничка школа | Наставници основих школа града Приједора |
| 1100 - 1230 | Приједор | Електротехничка школа | Наставници основних школа Н.Град, К.Дубица, Костајница, Крупа на Уни, Оштра Лука и СШ „Ђорђе Натошевић“ |
| 1300 - 1430 | Приједор | Електротехничка школа | Наставници средњих школа регије Приједор |
| 16.08. | 0900 - 1030 | Бањалука | ОШ „Иво Андрић“ | Наставници основих школа града Бањалука |
| 1100 - 1230 | Бањалука | ОШ „Иво Андрић“ | Наставници основних школа општина Лакташи , Градишка , Србац , Прањавор, К.Варош , Кнежево, М.Град, Шипово, Рибник, Дринић, Језеро, Челинац |
| 1300 - 1430 | Бањалука | ОШ „Иво Андрић“ | Наставници средњих школа регија Бијељина и општина Градишка, Србац и Прњавор |
| 21.08. | 900 - 1030 | Добој | Саобраћајна и електро школа | Наставници основних школа града Добоја, те општина  Станари, Брод, Вукосавље, Доњи Жабар, Дервента |
| 1100 - 1230 | Добој | Саобраћајна и електро школа | Наставници основних школа општина Петрово, Теслић, Модрича, Шамац, Пелагићево |
| 1300 - 1430 | Добој | Саобраћајна и електро школа | Наставници средњих школа регије Добој |
| 22.08. | 900 - 1030 | Зворник | Технички школски центар Зворник | Наставници основних школа регије Семберија |
| 1100 - 1230 | Зворник | Технички школски центар Зворник | Наставници основних школа регије Бирач |
| 1300 - 1430 | Зворник | Технички школски центар Зворник | Наставници средњих школа регија Семберија и Бирач |
| 23.08. | 900 - 1030 | Источна Илиџа | СШЦ „Источна Илиџа“ | Наставници основних школа Сарајевско-романијске регије |
| 1100 - 1230 | Источна Илиџа | СШЦ „Источна Илиџа“ | Наставници средњих школа Сарајевско-романијске регије и регије Херцеговина |
| 1300 - 1430 | Источна Илиџа | СШЦ „Источна Илиџа“ | Наставници основних школа регије Херцеговина |

Анализа присуства наставника на савјетовању дата је у Табели 2.

**Табела 2**

|  |  |  |  |  |  |  |  |
| --- | --- | --- | --- | --- | --- | --- | --- |
| Вријеме и мјесто одржавања | Р.бр. групе | Број школа | Општине (број школа) | Број наставника | | | |
| Планирано | Присутно | Проценат | Укупни проценат по регији |
| 15.08.2018.  Електротехничка школа, Приједор | 1.  (900-1030) | 14  **(ОСНОВНЕ Ш.)** | Град Приједор (14) | 15 | 13 | 86.67% | 87,50% |
| 2.  (1100-1230) | 15  **(ОСНОВНЕ Ш.)** | Н.Град(4), К.Дубица(4), Костајница(2), Крупа на Уни(1), Оштра Лука(3), СШ „Ђорђе Натошевић“ | 13 | 13 | 100% |
| 3.  (1300-1430) | 12  **СРЕДЊЕ Ш.** | Регија Приједор (12) | 20 | 16 | 80.00% |
| 16.08.2018.  ОШ „Иво Андрић“ Бањалука | 1.  (900-1030) | 26  **(ОСНОВНЕ Ш.)** | Град Бањалука (26) | 38 | 32 | 84.21% | 87,29% |
| 2.  (1100-1230) | 42  **(ОСНОВНЕ Ш.)** | Лакташи(4), Градишка(7), Србац(3), Прањавор(8), К.Варош(3), Кнежево(3), М.Град(4), Шипово(2), Рибник(3), Дринић(1), Језеро(1),  Челинац(3) | 49 | 40 | 81.63% |
| 3.  (1300-1430) | 30  **(СРЕДЊЕ Ш.)** | Регија Бањалука(24), општине Србац(1), Градишка(3) и Прњавор(2) | 39 | 36 | 92.31% |

|  |  |  |  |  |  |  |  |
| --- | --- | --- | --- | --- | --- | --- | --- |
| 21.08.2018.  Саобраћајна и електро школа  Добој | 1.  (900-1030) | 18  **(ОСНОВНЕ Ш.)** | Град Добој(9), Станари(1),  Брод(2), Вукосавље(1), Доњи Жабар(1), Дервента(4) | 24 | 20 | 83.33% | 90,41% |
| 2.  (1100-1230) | 16  **(ОСНОВНЕ Ш.)** | Петрово(2), Теслић(8),  Модрича(2), Шамац(4) | 23 | 23 | 100% |
| 3.  (1300-1430) | 15  **(СРЕДЊЕ Ш.)** | Добој(6), Петрово(1), Теслић(2), Модрича(1), Дервента(2),Брод(1), Шамац(1),Вукосавље(1) | 26 | 23 | 88.46% |
| 22.08.2018.  Технички школски центар Зворник | 1.  (900-1130) | 18  **(ОСНОВНЕ Ш.)** | Бијељина (12), Угљевик (3), Лопаре (3) | 31 | 23 | 74.19% | 76.54% |
| 2.  (1100-1230) | 15  **(ОСНОВНЕ Ш.)** | Зворник (6), Братунац (3), Сребреница (2), Шековићи (1), Осмаци (1), Власеница (1) и Милићи (1) | 19 | 16 | 84.21% |
| 3.  (1300-1430) | 14  **(СРЕДЊЕ Ш.)** | Бијељина(5), Угљевик(1), Лопаре(1), Зворник(2),Милићи(1) Братунац(1), Сребреница(1), Шековићи(1), Власеница(1), | 31 | 23 | 74.19% |
| 23.08.2018.  СШЦ „Источна Илиџа“ | 1.  (900-1030) | 18  **(ОСНОВНЕ Ш.)** | Вишеград(1), И.Н.Сарајево(4), Калиновик(1), Пале(3), Рогатица(1), Рудо(2), Соколац(1), Трново(1), Фоча(2), Хан Пијесак(1), Чајниче(1) | 21 | 16 | 76.19% | 76.05% |
| 2.  (1100-1230) | 9  **(ОСНОВНЕ Ш.)** | Требиње(3), Билећа(2), Гацко(1), Берковићи(1), Љубиње(1), Невесиње(1) | 20 | 12 | 60.00% |
| 3.  (1300-1430) | 17  **(СРЕДЊЕ Ш.)** | Вишеград(1), И.Н.Сарајево(2), Калиновик(1), Пале(1), Рогатица(1), Рудо(1), Соколац(1), Фоча(1), Чајниче(1) Требиње(3), Билећа(1), Гацко(1), Љубиње(1), Невесиње(1) | 30 | 26 | 86.67% |
| **УКУПНО** | | | | 399 | 332 | 83.21% | |

Када говоримо о реализацији на свим локацијама школе домаћини су, према препорукама Републичког педагошког завода, обезбиједиле техничку подршку, што је помогло успјешну реализацију савјетовања.

Уколико посматрамо присуство наставника информатике по појединим регијама можемо примјетити да је највећи одзив (90.41%) у регији Добој, а најмањи у регијама Сарајевско-рпманијска и Херцеговина (76.05%).

**Циљ савјетовања**: Унапрећење васпитно-образовног рада наставника информатике путем подизања компентенција наставника.

**Задаци савјетовања:**

* Упознавање наставника са спољашњом провјером постигнућа ученика I разреда средњих стручних школа, трогодишњеих занимања из наставног предмета Информатика која је реализована у мају мјесецу и анализа резултата провјере,
* Презентовање запажања инспектора-просјветног савјетника након реализованих индивидуалних увида у рад наставника, с циљем сагледавања чињеничног стања и идентификовања потешкоћа у раду, те истицање добрих примјера из праксе,
* Презентовање анализе реализације такмичења из информатике за ученике основних и средњих школа, с циљем промоције добрих резултата и подстицања наставника за припрему ученика, како би број ученика такмичења био већи;
* Подизање компентенција наставника информатике везаних за систеаматизацију знања, како би се знање од чињеничног превело у трајно и примјењиво.

Из претходно наведених циљева и задатака савјетовања дефинисан је

**Дневни ред:**

1. Спољашња провјера постигнућа ученика I разреда средњих стручних школа трогодишњеих занимања из информатике,
2. Запажања инспектора – просвјетног савјетника након увида у рад наставника,
3. Анализа реализације такмичења из инофмратике за ученицке основних и средњих школа
4. Стручна тема: *Систематизаицја знања*
5. Остало.

**Анализа реализације савјетовања**

Након што је инспектор-просвјетни савјетник предложио наставницима дневни ред, на који није било примједби, почела је његова реализација. Свјетовање је реализовано помоћу Power point презентација:



* Спољашња провјера постигнућа ученика I разреда средњих стручних школа трогодишњеих занимања из информатике,

Наставници су у првом дијелу презентације упознати са циљевима и начином реализације спољашње провјере постигнућа ученика. Потом је презентована анализа резултата спољашње провјере, закључци и препоруке. Посебна пажња посвећена је појединачним задацима и успјешности њиховог рјешавања.



* **Запажања са увида**

Инспектор – просвјетни савјетник је упознао наставника са сапажањима до којих је дошао током индивидуалних увида у рад наставника.

Запажања су груписана у четири области: организација, планирање, реализација наставе, те провјеравање знања и оцјењивање. У оквиру ове тачке дневног реда дате су препоруке за отклањање евентуалних недостатака и истакнути добри примјери из праксе.

* **Анализа реализације такмичења из инофмратике за ученике основних и средњих школа**



Имајући у виду да се у једном броју основних и средњих школа не реализују школска такмичења из информатике, што је у супротности са правилницима о избору ученика генерације, те са жељом да се истакну успјеси такмичара из Републике Срспке на такмичењима на ниову БиХ, као и на међународном нивоу, урађена је и наставницима представљена Анализа реализације такмичења. Анализа је урађена на основу извјештаја које су инспектору – просвјетном савјетнику доставиле школе, након завршених школских, општинских и регионалних, те републичких такмичења. Поред броја ученика, који су на такмичењу учествовали, анализирани су и резултати поједних такмичења и истакнути најуспјешнији ученици.

Истакнуте су и препоруке, како би се број ученика укључених у такмичења повећао, а резултати у наредном периоду били још бољи.

* **Систематизаицја знања**



Током непосредних увида у рад наставника примјећено је да се часови систематизације знања реализују веома ријетко. Како су спољашње провјере постигнућа, које су рађене у претходном периоду, показале да ученици најбоље рјешавају задатке које захтијевају репродукцију, док оне које захтијевају примјену, анмализу или синтезу знања рјешавају знатно лошије, а један од разлога за овакво стање јесте недостатак систематизације знања, ове године је обрађена управо ова стручна тема.

Часове систематизаије је потребно планирати приликом израде мјесечних програма рада, а потом и реализовати у складу са плановима. Овај тип часова потребно је детаљно припремати, како би ученици развили систем знања, али и како би научили да самостално систематизују стечена знања, што се очекује да знају након завршене средње школе.

У првом дијелу обраде стручне теме истакнут је значај систеамтизације знања, дефинисани су појмови везани за систематизацију и дат је преглед врста систематизација. У другом дијелу презенатације дати су конкретни примјери из праксе – презентовани су конкретни примјери систематизације архитектуре рачунара и израде ppt презенатација.

* **Разно:**
* Као проблем наставници су истакли одржавање рачунара у школама (како опреме у кабинету информатике и канцеларијама, тако и опреме којом су школе опремљене у оквиру пројекта „Доситеј“), којом се у школама баве управо наставници информатике. Као рјешење предлажу да се свакој школи омогући да одређени број часова редовне наставе распореди наставницима информатике, током којих ће се бавити одржавањем. Наставницима је објашњено да је овај захтијев изван надлежности Републичког педагошког завода и да ову иницијативу треба да упуте Министарству просвјете и културе.
* Наставници су и ове године као проблем истакли подјелу одјељења на групе према Правилнику о финансирању школа. Обзиром на мали број рачунара којима су школе опремљене наставници су мишљења да је границу за подјелу одјељења на групе потребно спустити испод 20 ученика.
* У средњим стручним школама као проблем наставници истичку НПП за сва трогодишња занимања машинске струке, као и нека трогодишња занимања у другим струкама, којим је за изучавање информатике у првом разреду предвиђено 2 часа теорије, без вјежби, што онемогућава подјелу одјељења у групе.
* Обављен је разговор са наставницима информатике у средњим музичким школама, који су присуствовали савјетовању, везан за иницијативу ЈУ Музичке школе „Владо Милошевић“ у Бањалуци за измјену НПП-а за средње музичке школе.

**ЗАКЉУЧАК**

Савјетовања су на свим локацијама реализована према предвиђеном распореду. Након завршетка савјетовања велики број наставника изразио је задовољство његовом реализацијом. Узимајући у обзир ту чињеницу, дискусије које су вођене на савјетовању као и претходно изложену анализе може се закључити да је савјетовање реализовано успјешно.